Dawn it-52 każ ikkonfermati llum li ħarġu fl-aħħar 24 siegħa, mhumiex relatati ma’ Ħal Far. Dan qalu d-Deputat Prim Ministru Chris Fearne waqt konferenza stampa fid-dawl tas-sitwazzjoni fiċ-ċentru miftuħ ta’ Ħal Far fejn ħarġu immigranti pożittivi u tqiegħed kulħadd taħt kwarantina manadatorja. Madanakollu, id-Deputat Prim Minsitru qal li dan ma jfissirx li minn Ħal Far mhux se jkollna aktar każijiet. Huwa kkonferma wkoll li l-każijiet tal-lum ġew iżolati fejn qed isir ukoll contact tracing biex jinqabdu persuni qribhom li kienu f’riskju akbar tal-mikrobu biex jitqiegħdu fi kwarantina. B’kollox saru 825 test f’Malta u Għawdex bil-għan tal-awtoritajiet tas-saħħa li jilħqu l-1,000 test kuljum. Id-deputat Prim Ministru jindirizza Konferenza Stampa dwar COVID-19 Gepostet von Television Malta am Dienstag, 7. April 2020